Az újságírókért imádkozott Ferenc pápa - 444
Ferenc pápa az újságírókért és a média munkatársaiért imádkozott szerda reggeli miséjén, amelyet élőben közvetítettek az interneten. „Sokat dolgoznak és sokat kockáztatnak” - mondta a katolikus egyházfő. „Isten segítse őket, hogy munkájuk során az igazságot közvetítsék” - tette hozzá.
A koronavírus-járvány kezdete óta a hívek csak az interneten követhetik Ferenc pápa reggeli miséit, amelyeket a vatikáni lakhelyéül szolgáló Szent Márta-ház kápolnájában szokott bemutatni. Ezeken az szentmiséken a katolikus egyházfő rendszerint egy, a járvány által különösen érintett csoporttal, vagy a koronavírus miatt előtérbe került problémával szokott foglalkozni. A pápa reggeli miséit az elmúlt időszakban naponta áltagosan 50 ezer felhasználó követte élőben a Vatican News honlapján. (MTI)